Mer isch gliich, wievil Lütt mini Artikle leset und wa de Kevin Superkuul und d Nelly Megasüess mainet, wo di ganzi Welt mit aim Schlagwort trääff bischriibe tüend. Müemer uff die (maist groossmüülige) Lüüt lose, müemmer mer die Lüüt, wo morn nöd wüssed, wa si gest glese hend, underhalte mit kuule, megagaile Artikel? Müemer emene Pressefritz vomene Billigblatt "Wow Zäätuusig!" under d Nase riibe, well er zaalegail isch? S gitt ono Reporter und Leser, wo velicht uf üüs uufmerksam wered, well  si merket, as mer e Nischeprodukt herstelet, wo verhebt. "Klein aber oho!!!" chönnt doch au e Motto vo de alemannische WP sii. Und die vile Hüener wo gaggeret, lömmer lo gaggere, die gaggeret nämli au, wenns nünt z gaggere git. Da isch scho immer ase gsii, nume sait mer dem hüt Demokratii.